PÁLYÁZATI TÁJÉKOZTATÓ

Az

Informatikai és Hírközlési Minisztérium

az

Oktatási Minisztériummal

együttműködésben
Digitális oktatási segédanyagok fejlesztése

címmel
 pályázatot hirdet

Pályázat jele: IHM-ITP-11

Budapest, 2003.május 30.

A pályázat kiírásának és lebonyolításának jogszabályi alapjai: 

1.	2003. évi XXIV. A közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő egyes törvények módosításáról (hatályba lépését követően)
2.	2002. évi LXII. törvény a Magyar Köztársaság 2003. évi költségvetéséről
3.	1999. évi LXXVI. törvény a szerzői jogról
4.	1997. évi CXL. törvény a muzeális intézményekről, a nyilvános könyvtári ellátásról és a közművelődésről
5.	1994. évi XL. törvény a Magyar Tudományos Akadémiáról
6.	1993. évi LXXX. törvény a felsőoktatásról
7.	1993. évi LXXIX. törvény a közoktatásról
8.	1992. évi XXXVIII. törvény az államháztartásról
9.	163/2001. (IX.14.) Korm. rendelet a vállalkozásoknak nyújtott állami támogatások tilalma alóli mentességek egységes rendjéről
10.	217/1998.(XII.30.) Korm. rendelet az államháztartás működési rendjéről
11.	130/1995. (X. 26.) Korm. rendelet a Nemzeti alaptanterv kiadásáról
12.	11/2001.(VI.24.) MeHVM rendelet az informatikai, távközlés-fejlesztési és frekvenciagazdálkodási célelőirányzat felhasználásának és kezelésnek szabályairól

A Pályázati tájékoztató részei:

•	Pályázati felhívás
•	Pályázati útmutató
•	Pályázati adatlapok
•	Nyilatkozatok
•	Mellékletek

Pályázati felhívás

Az Informatikai és Hírközlési Minisztérium az Oktatási Minisztériummal 
együttműködésben pályázatot hirdet 
„Digitális oktatási segédanyagok fejlesztése” címmel.
(kódszám: IHM-ITP-11)

I.	A pályázat kiírásának előzménye
A tudásalapú társadalom megteremtéséhez és az egész életen át tartó tanulás megalapozásához szükséges szemléletváltás, valamint az infokommunikációs kompetenciák elsajátításának segítése érdekében az Oktatási Minisztérium az Informatikai és Hírközlési Minisztérium, valamint a Foglalkoztatáspolitikai és Munkaügyi Minisztérium támogatásával életre hívta a Sulinet Expressz programot. A Sulinet Expressz program keretében meghirdetett Digitális Tudásbázis program célja, egy mindenki számára elérhető, tetszőlegesen testre szabható tudásbázis kialakítása, amely az internet adta lehetőségek maximális kihasználásával oktatási célú tartalmakat szolgáltat. A Digitális Tudásbázis egy komplett, minden műveltségi területet átfogó tananyag adatbázis, melynek alapjait az Educatio Kht. Sulinet Programirodája által kiírt korábbi pályázatokra beérkezett elektronikus oktatási anyagok képezik. Az adatbázis létrehozásánál és bővítésénél alapvető szempont, hogy az oktatás szereplői nemcsak a hasznosításban, hanem az előállítás folyamatában is szerepet kapjanak. 

II.	A támogatás célja
A támogatás célja olyan digitális, az oktatásban használható tartalmak létrehozása és azok adatbázisban (egységes keretrendszerben) való megjelenítése, amelyek lehetővé teszik, hogy a tanárok és a diákok maguk állíthassák össze a tanításban, illetve a tanulásban segítő szemléltető, kiegészítő tananyagrészeket. Ezzel nem csupán az infokommunikációs megoldásokban rejlő lehetőségek megismertetését kívánjuk elősegíteni, hanem a tanulók vagy más felhasználók kreativitásának, önállóságának kibontakoztatását is. 

III. A támogatás keretösszege: 500 millió Ft. 
1.	A támogatás formája: vissza nem térítendő támogatás.
2.	A támogatás mértéke: 
a)	a IV. 1. pontban meghatározott pályázati téma esetében legfeljebb 4 millió forint,
b)	a IV. 2. pontban meghatározott pályázati téma esetében legfeljebb 20 millió forint,
c)	a IV. 3. pontban meghatározott pályázati téma esetében legfeljebb 20 millió forint.

IV. Pályázni az alábbi témákban lehet
A 130/1995. (X. 26.) Korm. rendelettel meghatározott Nemzeti Alaptanterv és/vagy a Kerettantervek követelményeihez illeszkedő, általános iskolai és gimnáziumi szinteknek megfelelő, az Interneten hozzáférhető digitális oktatási segédanyagok készítésére. Az oktatási segédanyagokat az ágazati szabványok, és az Oktatási Minisztérium által oktatási segédanyagok szerkesztésére megfogalmazott ajánlás alapján kell elkészíteni a Pályázati útmutató mellékletei szerint.
1.	pályázati téma: új elektronikus oktatási segédanyag elkészítése, a pályázatban benyújtandó forgatókönyv alapján. 
2.	pályázati téma: már meglévő, a közoktatásban felhasználható, referenciákkal rendelkező elektronikus oktatási segédanyagok, témájukban teljességre törekvő oktató programok, segédprogramok web-alapú, multimédiás, interaktív átdolgozása, implementálása.
3.	pályázati téma: már meglévő, a közoktatásban felhasználható, e pályázat keretében digitalizálásra kerülő médium gyűjtemények és/vagy már digitalizált elektronikus szöveges és multimédia adatbázisok web-alapú, multimédiás, interaktív átdolgozása, implementálása.

A pályázati témák egy adott konkrét oktatási feladat megvalósítására vonatkoznak. A pályázati témák részletes tartalmát a Pályázati útmutató mellékletei határozzák meg.

A pályaművek a tananyagelem, tananyagegység és az ezekből készíthető útvonalak meghatározatlan terjedelmű (pl.: egy 5-10 perces tanórai blokk; egy témához tartozó néhány tanórából álló blokk; de akár egy tartalmilag összefüggő hosszabb tananyag is) halmazaiból állhatnak. A részletek és példák tekintetében a Pályázati útmutató mellékleteiben megfogalmazottak az irányadóak.

V.	A pályázók köre
1. pályázati témára pályázhatnak:
a)	a Magyar Köztársaság területén működő állami és az állam által elismert nem állami egyetemek és főiskolák (a továbbiakban: felsőoktatási intézmények);
b)	akadémiai kutatóintézetek;
c)	központi költségvetési szervek tudományos, kutatási, kulturális, oktatási profilú háttérintézményei (a továbbiakban: háttérintézmények);
d)	általános iskola, szakmunkásképző iskola, szakiskola, gimnázium, szakközépiskola, alapfokú művészetoktatási intézmény (a továbbiakban együtt: iskola), függetlenül attól, hogy ki az intézmény fenntartója. Az iskolák fenntartójuk hozzájárulásával pályázhatnak.
2. pályázati témára pályázhatnak: 
a)	felsőoktatási intézmények;
b)	akadémiai kutatóintézetek;
c)	háttérintézmények;
d)	iskolák, függetlenül attól, hogy ki a fenntartójuk. Az iskolák fenntartójuk hozzájárulásával pályázhatnak.
e)	belföldi székhelyű gazdasági társaságok.
3. pályázati témára pályázhatnak: 
a)	felsőoktatási intézmények;
b)	akadémiai kutatóintézetek;
c)	háttérintézmények;
d)	iskolák, függetlenül attól, hogy ki a fenntartójuk. Az iskolák fenntartójuk hozzájárulásával pályázhatnak.
e)	belföldi székhelyű gazdasági társaságok;
f)	országos múzeumok, országos szakmúzeumok, tematikus múzeumok, levéltárak, egyházi gyűjtemények, nemzeti könyvtár, tudományos és szakkönyvtárak, függetlenül attól, hogy ki az intézmény fenntartója (a továbbiakban közgyűjtemény).

Együttes pályázat nem nyújtható be.
Egy pályázó egy pályázati témára csak egy pályázatot nyújthat be. Ugyanazzal a pályaművel csak egy pályázati témára lehet pályázni.
Felsőoktatási intézmény pályázati témánként több pályázatot is benyújthat.

VI. A pályázat beadásának módja, határideje
A Pályázati tájékoztató 2003. június 2-től elektronikus formában az Informatikai és Hírközlési Minisztérium honlapján (internet címe: http://www.ihm.hu), az Oktatási Minisztérium honlapján (internet címe: http://www.om.hu), és a Sulinet honlapján (internet címe: http://www.sulinet.hu) található meg, illetve 2003. június 10-től térítésmentesen átvehető az IHM ügyfélszolgálatán munkanapokon 8.00-18.00 óra között (1075 Budapest, Rottenbiller u. 32.) és a regionális irodákban. A pályázattal kapcsolatosan a helyi tarifával hívható kék számunkon (06 – 40 – 200-454) érdeklődhetnek.

A regisztrációs díj 10.000 Ft. 
A pályázat beadási határideje: 2003. június 30. 

Pályázati útmutató

A Pályázati útmutató a Pályázati tájékoztató elválaszthatatlan része, amely a pályázáshoz szükséges összes feltételt tartalmazza. A Pályázati felhívásban és a Pályázati útmutatóban nem szabályozott kérdésekben az államháztartás működési rendjéről szóló 217/1998. (XII. 30.) Korm. rendelet (a továbbiakban: Ámr.), valamint az informatikai, távközlés-fejlesztési és frekvenciagazdálkodási célelőirányzat felhasználásának és kezelésnek szabályairól szóló 11/2001.(VI.24.) MeHVM rendelet (a továbbiakban: Rendelet) rendelkezéseit kell alkalmazni.

I.	A pályázat kiírásának előzménye
A tudásalapú társadalom megteremtéséhez és az egész életen át tartó tanulás megalapozásához szükséges szemléletváltás, valamint az infokommunikációs kompetenciák elsajátításának segítése érdekében az Oktatási Minisztérium az Informatikai és Hírközlési Minisztérium, valamint a Foglalkoztatáspolitikai és Munkaügyi Minisztérium támogatásával életre hívta a Sulinet Expressz programot. A Sulinet Expressz program keretében meghirdetett Digitális Tudásbázis program célja, egy mindenki számára elérhető, tetszőlegesen testre szabható tudásbázis kialakítása, amely az internet adta lehetőségek maximális kihasználásával oktatási célú tartalmakat szolgáltat. A Digitális Tudásbázis egy komplett, minden műveltségi területet átfogó tananyag adatbázis, amely alapjait az Educatio Kht. Sulinet Programirodája által kiírt korábbi pályázatokra beérkezett elektronikus oktatási anyagok képezik. Az adatbázis létrehozásánál és bővítésénél alapvető szempont, hogy az oktatás szereplői nemcsak a hasznosításban, hanem az előállítás folyamatában is szerepet kapjanak. 

II.	A támogatás célja
1.	A támogatás célja olyan digitális, az oktatásban használható tartalmak létrehozása és azok adatbázisban (egységes keretrendszerben) való megjelenítése, amelyek lehetővé teszik, hogy a tanárok és a diákok maguk állíthassák össze a tanításban, illetve a tanulásban segítő szemléltető, kiegészítő tananyagrészeket. Ezzel nem csupán az infokommunikációs megoldásokban rejlő lehetőségek megismertetését kívánjuk elősegíteni, hanem a tanulók vagy más felhasználók kreativitásának, önállóságának kibontakoztatását is. 

2.	A pályázat egyik legfontosabb célkitűzése, hogy az infokommunikációs technológiák lehetőségeinek felhasználásán keresztül hozzájáruljon újszerű tanulási, tanítási módszerek kialakításához, az oktatás modernizálásához, valamint a digitális tananyagokra vonatkozó szabványok és ajánlások kialakításához.

3.	A pályázat a szabványokon alapuló, moduláris felépítésű, nyílt rendszerek, és az egyes oktatási keretrendszerek közötti kompatibilitás kialakulását, valamint a keretrendszerekben megjeleníthető, szabványoknak és ajánlásoknak megfelelő oktatási segédanyagok számának növelését kívánja előmozdítani.

4.	A pályázat célja olyan digitális oktatási segédanyagok elkészítésének támogatása, melyek részei lehetnek az Educatio Kht. által az Informatikai és Hírközlési Minisztérium és az Oktatási Minisztérium támogatásával létrehozandó Digitális Tudásbázisnak, illetve bármely, tananyagokat kezelő, szabványokon alapuló, moduláris felépítésű, nyílt rendszerű digitális keretrendszernek.

5.	A támogatás jogi alapja: a Rendelet 4.§ c) pontja alapján, az információs társadalom kiépítéséhez szükséges oktatási tematika és módszertan kidolgozásának és hozzáférhetővé tételének támogatása.

6.	A program megvalósítása érdekében a pályázat meghirdetésekor, a támogatásra rendelkezésre álló keretösszeg: 500 millió forint. 

III.	Pályázni az alábbi témákban lehet
A 130/1995. (X. 26.) Korm. rendelettel meghatározott Nemzeti Alaptanterv és/vagy a Kerettantervek követelményeihez illeszkedő, általános iskolai és gimnáziumi szinteknek megfelelő, az Interneten hozzáférhető digitális oktatási segédanyagok készítésére. Az oktatási segédanyagokat az ágazati szabványok, és az Oktatási Minisztérium által oktatási segédanyagok szerkesztésére megfogalmazott ajánlás alapján kell elkészíteni az 1-4. mellékletek szerint.
1.	pályázati téma: új elektronikus oktatási segédanyag elkészítése, a pályázatban benyújtandó forgatókönyv alapján. 
2.	pályázati téma: már meglévő, a közoktatásban felhasználható, referenciákkal rendelkező elektronikus oktatási segédanyagok, témájukban teljességre törekvő oktató programok, segédprogramok web-alapú, multimédiás, interaktív átdolgozása, implementálása.
3.	pályázati téma: már meglévő, a közoktatásban felhasználható, e pályázat keretében digitalizálásra kerülő médium gyűjtemények és/vagy már digitalizált elektronikus szöveges és multimédia adatbázisok web-alapú, multimédiás, interaktív átdolgozása, implementálása.

A pályázati témák egy adott konkrét oktatási feladat megvalósítására vonatkoznak. A pályázati témák részletes tartalmát az 1. sz. melléklet határozza meg.

A pályaművek a tananyagelem, tananyagegység és az ezekből készíthető útvonalak meghatározatlan terjedelmű (pl.: egy 5-10 perces tanórai blokk; egy témához tartozó néhány tanórából álló blokk; de akár egy tartalmilag összefüggő hosszabb tananyag is) halmazaiból állhatnak. A részletek és példák tekintetében a mellékletben megfogalmazottak az irányadóak.

IV.	A pályázók köre
A.) 
1. pályázati témára pályázhatnak:
a)	a Magyar Köztársaság területén működő állami és az állam által elismert nem állami egyetemek és főiskolák (a továbbiakban: felsőoktatási intézmények);
b)	akadémiai kutatóintézetek;
c)	központi költségvetési szervek tudományos, kutatási, kulturális, oktatási profilú háttérintézményei (a továbbiakban: háttérintézmények);
d)	általános iskola, szakmunkásképző iskola, szakiskola, gimnázium, szakközépiskola, alapfokú művészetoktatási intézmény (a továbbiakban együtt: iskola), függetlenül attól, hogy ki az intézmény fenntartója. Az iskolák fenntartójuk hozzájárulásával pályázhatnak.
2. pályázati témára pályázhatnak: 
a)	felsőoktatási intézmények);
b)	akadémiai kutatóintézetek;
c)	háttérintézmények;
d)	iskolák, függetlenül attól, hogy ki az intézmény fenntartója; Az iskolák fenntartójuk hozzájárulásával pályázhatnak.
e)	belföldi székhelyű gazdasági társaságok.
3. pályázati témára pályázhatnak: 
a)	felsőoktatási intézmények);
b)	akadémiai kutatóintézetek;
c)	háttérintézmények;
d)	iskolák, függetlenül attól, hogy ki az intézmény fenntartója, Az iskolák fenntartójuk hozzájárulásával pályázhatnak.
e)	belföldi székhelyű gazdasági társaságok;
f)	országos múzeumok, országos szakmúzeumok, tematikus múzeumok, levéltárak, egyházi gyűjtemények, tudományos és szakkönyvtárak, függetlenül attól, hogy ki az intézmény fenntartója (a továbbiakban közgyűjtemény).
B.) 
Nem nyújtható támogatás annak a pályázónak, amely:
a)	csőd-, felszámolási vagy végelszámolási eljárás alatt áll;
b)	a pályázat benyújtását megelőző három naptári éven belül az államháztartás alrendszereiből, illetőleg a Rendelettel szabályozott célelőirányzatból juttatott támogatással összefüggésben a támogatási szerződésben vállalt kötelezettségének nem, vagy csak részben tett eleget;
c)	60 napot meghaladó, esedékessé vált és meg nem fizetett adó- vagy adók módjára behajtható köztartozása van, kivéve, ha annak megfizetésére fizetési könnyítést (halasztást, részletfizetést) kapott;
d)	a kérelem benyújtását megelőző egy éven belül jogerősen munkaügyi vagy munkabiztonsági bírságot szabtak ki;
e)	olyan tevékenységhez kéri a támogatást, amelyre a szükséges hatósági engedéllyel nem rendelkezik, illetve a hírközlésről szóló, 2001. évi XL. törvényben előírt bejelentési kötelezettségének nem tett eleget.
C.) 
Együttes pályázat nem nyújtható be.
Egy pályázó egy pályázati témára csak egy pályázatot nyújthat be. Ugyanazzal a pályaművel csak egy pályázati témára lehet pályázni.
Felsőoktatási intézmény pályázati témánként több pályázatot is benyújthat.

V.	A pályázattal elnyerhető támogatás
1.	A támogatás formája: vissza nem térítendő támogatás.
2.	A támogatás mértéke: 
d)	a III. 1. pontban meghatározott pályázati téma esetében legfeljebb 4 millió forint,
e)	a III. 2. pontban meghatározott pályázati téma esetében legfeljebb 20 millió forint,
f)	a III. 3. pontban meghatározott pályázati téma esetében legfeljebb 20 millió forint.
3.	A pályázati felhívás alapján csekély összegű (de minimis) támogatás nyerhető el. Egy vállalkozásnak csekély összegű támogatási jogcímen odaítélt támogatás támogatástartalma - három év vonatkozásában - nem haladhatja meg a 163/2001. (IX.14.) Korm. rendelet 40. § (4) bekezdésében meghatározott (százezer eurónak megfelelő forint) összeget. Ezen a jogcímen nem részesülhetnek támogatásban a külföldre irányuló szállítási és az exporthoz közvetlenül kapcsolódó tevékenységek.
4.	A támogatás a kértnél alacsonyabb mértékben is megállapítható. Amennyiben a pályázó a csökkentett mértékű támogatás esetén is képes és kész a pályaműben vállaltak megvalósítására, akkor erről köteles a támogatási döntésről szóló értesítés kézhezvételét követő 15 napon belül írásban nyilatkozni, csatolva beadványához a megfelelően módosított pályázati ütemtervét és költségvetését, valamint az igényelt és az elnyert támogatási összeg különbözetére vonatkozó forrás megjelölését.
5.	A támogatás visszaigényelhető ÁFA-ra nem használható fel. A pályázó ezért köteles írásban nyilatkozni arról, hogy a támogatásból vásárolt termékek és szolgáltatások ÁFA-jának visszaigénylésére jogosult-e.
Amennyiben a pályázó ÁFA visszaigénylésre jogosult, úgy a benyújtott számlán, illetve számlákon szereplő érték nettó (ÁFA nélkül számított) összege, ha pedig ÁFA visszaigénylésre nem jogosult, úgy a számlaérték bruttó összege kerül támogatásként folyósításra.
6.	A pályázat költségvetésében azok a költségek számolhatók el, amelyek elengedhetetlenül szükségesek a pályázati program végrehajtásához, és megfelelnek a költséghatékonyság elvének, nem haladják meg az adott piacon általánosan elfogadott mértéket.
7.	A támogatás felhasználható a vállalás teljesítéséhez közvetlenül kapcsolódó eszközök (pl. digitalizáláshoz szükséges berendezések, szoftverek) felhasználási jogok és szolgáltatások beszerzésére, szakértői díjak, a digitalizálással és az elektronikus feldolgozással, az elektronikus közzététellel kapcsolatos alvállalkozói költségek fedezésére. Munkabér és rezsiköltség nem számolható el! Eszközbeszerzésre az elnyert támogatás maximum 30%-a használható fel. 
8.	Csak a pályázat költségvetésében feltüntetett, a pályázati cél megvalósítása érdekében ténylegesen felmerült költségek számolhatók el!
9.	A program teljes költségvetésén belül a pályázó köteles külön kimutatni az V. 7. pontban meghatározott elszámolható költségeket. 
10.	A támogatás folyósítása utólagosan, a teljesítés igazolása mellett, a benyújtott számlákon és a kifizetést igazoló okiratokon alapuló elszámolás, valamint a szakmai beszámolók alapján történik.	
A pályázónak lehetőséget biztosítunk – a pályázatában meghatározottak szerint - két részteljesítés alapján történő elszámolásra. Előleg biztosítására nincs lehetőség.

VI.	Pályázati feltételek 

1.	A pályázatnak a támogatási szerződés hatálybalépését követően:
a)	a III. 1. pontban meghatározott pályázati téma esetében 4 hónapon,
b)	a III. 2. pontban meghatározott pályázati téma estében 8 hónapon,
c)	a III. 3. pontban meghatározott pályázati téma estében 8 hónapon
belül meg kell valósulnia.
2.	Pályázó a pályázat benyújtásával vállalja, hogy a támogatási összegből létrehozott pályaműre az Educatio Kht.-val, és az IHM-mel nem kizárólagos felhasználási joggal, ellenérték nélküli felhasználási szerződést köt az Interneten történő nyilvánossághoz való közvetítésre, nyilvánosságra hozatalára, bárki általi többszörözésére, illetve a Educatio Kht., és az IHM vagy bármely harmadik személy általi adatbázisba szervezhetőségére, továbbá arra, hogy a Educatio Kht., és az IHM megbízást adjon bármely harmadik személy részére a pályamű átdolgozására, kiegészítésére, módosítására. A pályázó kötelezettséget vállal arra, hogy a mellékletekben megfogalmazott tartalmi és műszaki követelményeket betartja.
3.	A támogatás elnyerése esetére a pályázó szavatosságot vállal azért, hogy a feldolgozásra kerülő dokumentumok szerzői jogokkal kapcsolatos kérdései egyértelműen rendezettek, és pályázó a szerzői jogok sérelme nélkül jogosult azok pályázati feltételeknek megfelelő felhasználására. 
4.	A pályázó a Pályázati tájékoztató részét képző 3. számú Nyilatkozat kitöltésével és aláírásával kijelenti, hogy az oktatási segédanyagban felhasznált anyagok:
a)	ha szerzői vagy kapcsolódó jogi védelem alatt állnak, de a kizárólagos jogosult maga a pályázó, akkor szavatol azért, hogy a pályázat alapján átengedett felhasználási jog gyakorlását harmadik személy joga nem akadályozza, vagy korlátozza,
b)	ha szerzői vagy kapcsolódó jogi védelem alatt állnak, de a jogosult nem maga a pályázó, akkor a jogosulttól megszerzi mindazokat a jogokat, amelyek alapján szavatolja, hogy a pályázat alapján átengedett felhasználási jog gyakorlását harmadik személy joga nem akadályozza, vagy korlátozza.
5.	A pályázó vállalja, hogy a támogatás felhasználása során a vonatkozó jogszabályok szerint jár el, fokozott figyelemmel érvényesíti a számviteli, adóügyi és társadalombiztosítási előírásokat, valamint, amennyiben a közbeszerzésekről szóló 1995. évi XL. törvény hatálya alá tartozik, alkalmazza annak előírásait.
6.	A pályázatban meg kell jelölni, hogy az oktatási segédanyag elkészítését milyen számítástechnikai eszközök alkalmazásával kívánják megvalósítani. Be kell mutatni a kiválasztott eszköz azon paramétereit, melyek az elvégzendő munka szempontjából relevánsak.

VII.	Az elbírálás szempontrendszere

Az elbírálás szempontrendszere:
a)	a megvalósítani kívánt oktatási segédanyag felhasználhatósága a közoktatásban
b)	az oktatási segédanyag érthetősége a felhasználó korosztály számára, annak tartalmi pontossága, objektivitása
c)	tantárgyi és tantárgyközi összefüggések bemutatása
d)	a feladat minél jobb illeszkedése az adott évfolyam tantervi előírásaihoz
e)	a forgatókönyv minősége, részletessége
f)	lexikon, fogalomtár minél magasabb tételszáma, illeszkedése
g)	kép, videó- és hanganyag mennyisége és minősége, illeszkedése
h)	animációs elemek minél magasabb száma, illeszkedése
i)	interaktív elemek minél magasabb száma és az interaktivitás foka, illeszkedése
j)	a forrásanyag (adatbázis elemei; elektronikus oktatási segédanyag) tartalmi-technikai minősége, illeszkedése
k)	a kapcsolódó tesztek és feladatok illeszkedése, száma és minősége
l)	hardverigény minimalizálása
m)	a pályázó szakmai felkészültsége, referenciáinak (a pályázó által készített, a pályaműhöz hasonló tárgykörben korábban létrejött művek) rövid bemutatása
n)	a pályázat ár-érték aránya az a.) pontban meghatározottakra tekintettel
o)	a pályázati ütemterv és a költségvetés megalapozottsága 

A felsorolás sorrendje nem jelent sorrendiséget az elbírálás során.

A pályázat elbírálása során előnyben részesül az a pályázó, aki a g), h), i), j), n) pontokban meghatározott elbírálási szempontoknak minél teljesebb körben tud eleget tenni.

VIII.	Döntés-előkészítés, döntési mechanizmus

1.	Az informatikai és hírközlési miniszter, valamint az oktatási miniszter a benyújtott pályázatok elbírálására Pályázati Bíráló Bizottságot (a továbbiakban: Bizottság) hoz létre.
2.	A pályázatokról, illetve a támogatás összegéről a Bizottság javaslata alapján – annak előterjesztésétől számított 15 napon belül – az informatikai és hírközlési miniszter (a továbbiakban: miniszter) dönt. A miniszter döntése nem minősül közigazgatási határozatnak.
3.	A pályázat lebonyolításának ütemezése, a pályázatok értékelése, a Rendeletben foglaltak szerint, az ott megadott határidők betartásával történik. Ennek alapján az elbírálás eredményéről a pályázókat a döntés meghozatalától számított 15 napon belül értesíteni kell. 
4.	A nyertes pályázók nevét, a támogatás tárgyát, a támogatás összegét, a támogatott program megvalósítási helyét az IHM, valamint az OM a pályázati felhívással azonos módon, a pályázó külön hozzájárulása nélkül közzéteszi.

IX.	További információk
1.	Érvénytelen az a pályázat:
a)	amelyet a beadási határidő után nyújtottak be (a benyújtott pályázaton szereplő postai feladást igazoló bélyegző időpontja az irányadó);
b)	amely nem tartalmazza a IX. 4. pontban felsorolt dokumentumokat;
c)	amely esetében a regisztrációs díjat a pályázat beadásának napjáig nem utalták el a megadott bankszámlaszámra, és az átutalási megbízás terhelési értesítőjének másolatát a pályázathoz nem csatolták.

2.	Kizárásra kerül az a pályázó,
a)	aki az Ámr, a Rendelet, illetve a jelen Pályázati útmutató rendelkezései alapján támogatásban nem részesíthető;
b)	aki a Pályázati tájékoztatóban meghatározottnál több pályázatot nyújtott be.
c)	aki a hiánypótlásnak nem, nem teljes körűen, vagy nem határidőre tesz eleget.
3.	A pályázatot a pályázati útmutató IX. 4. pontjában közölteknek megfelelően kell összeállítani, és benyújtani. A pályázati útmutató és a pályázathoz szükséges adatlapok megtalálhatók a www.ihm.hu, a www.om.hu valamint www.sulinet.hu honlapokon. 
4.	A pályázat fejezeteinek címe és sorszámainak előírt sorrendje:
1.1.	Pályázati adatlapok
1.1.1.	Pályázati adatlap I.
1.1.2.	Pályázati adatlap II.
1.1.3.	Feladat és ütemterv
1.1.4.	A pályamű költségei és forrásai
1.1.5.	A megvalósítandó feladat részletes bemutatása
1.1.6.	A pályaműre vonatkozó referenciák bemutatása
1.1.7.	A pályázó szakmai kompetenciáinak bemutatása
1.1.8.	Nyilatkozatok (1)-(2)-(3)-(4)-(5)
1.2.	Csatolt dokumentumok
1.2.1.	A nyilvántartásba vételét igazoló okirat, működési engedély, illetve az alapító okirat 30 napnál nem régebbi hiteles másolata
1.2.2.	A regisztrációs díj befizetését igazoló okirat (banki kivonat)
5.	A Pályázati adatlapok sem tartalmukban, sem külalakjukban nem változtathatók. Amennyiben valamely adat vagy szövegszerű megjegyzés az adott lapon nem férne el, akkor az(oka)t konkrétan azonosítható módon az adott laphoz mellékletként kell csatolni. A mellékleteket szintén alá kell írni.
6.	A pályázatot és a csatolt dokumentumokat 1 eredeti és 3 másolati példányban, cégszerűen aláírva kell beküldeni. Az eredeti példányban kell elhelyezni a pályázathoz csatolt eredeti (nem másolt) egyéb dokumentumokat. A pályamű részét képező, a mellékletekben meghatározott tartalmi és formai követelmények szerint elkészített dokumentumokat elektronikus formában, CD-n, mind a 4 példányhoz, elválaszthatatlan mellékleteként kell csatolni. (Amennyiben a pályamű (annak alapját képező mű) több CD terjedelmű, úgy annak minden elemét 4 példányban kell beküldeni, a példányokat pedig pályaművenkét elkülönítetten csoportosítani kell.) A CD-ken kell elhelyezni a pályázati adatlapokat is, elektronikus formában. (Egy saját célú másolati példányt mindenből, a későbbi elszámoláshoz feltétlenül őrizzen meg!)
7.	A pályázatot tértivevényes levélként kell föladni, és az alábbiak szerint kell megcímezni:
Információs Társadalom Kht.
Pályázatok:
IHM-ITP-11
1410 Budapest, 
  Postafiók: 114.
8.	A pályázat 2003. június 30-ig nyújtható be. 
9.	A pályázatok hiányos benyújtása esetén a kiíró egy alkalommal a pályázót hiánypótlásra hívja fel. A hiánypótlásra biztosított határidő elmulasztása a pályázónak a pályázat elbírálásából való kizárását eredményezi. A hiánypótlási határidő a hiánypótlásra történő felszólítás kézhezvételétől számított tizedik nap.
10.	A pályázat elutasítása esetén az IHM és az OM a pályázó részéről semmiféle kártérítésre nem kötelezhető.
11.	Regisztrációs díj: 10.000 Ft, amelyet a 10032000-00285537-51000008 számú, Informatikai, távközlés-fejlesztési és frekvencia-gazdálkodási feladatok előirányzat felhasználási keretszámlájára kell befizetni (ÁHT-I azonosító: 29537). A befizetést a pályázónak a pályázathoz csatolt átutalási megbízás terhelési értesítőjének másolatával kell igazolni. A regisztrációs díj a pályázatok feldolgozási költségeinek fedezésére szolgál, ezért az a pályázó részére nem fizethető vissza. 
12.	A pályázatokkal kapcsolatban 2003. június 2-ától munkanapokon 8-18 óráig az alábbi, helyi tarifával hívható telefonszámon kérhető felvilágosítás:
06 – 40 – 200-454
13.	A Pályázati tájékoztató 2003. június 2-től elektronikus formában az Informatikai és Hírközlési Minisztérium honlapján (internet címe: http://www.ihm.hu), az Oktatási Minisztérium honlapján (internet címe: http://www.om.hu), és a Sulinet honlapján (internet címe: http://www.sulinet.hu) található meg. 2003 június 10-től térítésmentesen átvehető az IHM ügyfélszolgálatán munkanapokon 8.00-18.00 óra között (1075 Budapest, Rottenbiller u. 32.), és az alábbi regionális irodákban.

NYUGAT-DUNÁNTÚLI REGIONÁLIS IRODA
Nagykanizsa 8800, Fő utca 8.
Grabant Péter - peter.grabant@ihm.gov.hu

KÖZÉP-DUNÁNTÚLI REGIONÁLIS IRODA
Veszprém 8200, Szeglethy u. 1.
Dr. Szalay András - andras.szalay@ihm.gov.hu

DÉL-DUNÁNTÚLI REGIONÁLIS IRODA
Pécsvárad 7720, Gyenes Tamás utca 6/2/c.
Muskát Zoltán - zoltan.muskat@ihm.gov.hu

ÉSZAK-MAGYARORSZÁGI REGIONÁLIS IRODA
Eger 3300, Dobó utca 13.
Farsang Attila - attila.farsang@ihm.gov.hu

ÉSZAK-ALFÖLDI REGIONÁLIS IRODA
Hajdúszoboszló 4200, Rákóczi út 3-5.
Domokos János - janos.domokos@ihm.gov.hu

DÉL-ALFÖLDI REGIONÁLIS IRODA
Kecskemét 6000, Csányi János körút 14.
Horváth Sándor - sandor.horvath@ihm.gov.hu
14.	A pályázattal kapcsolatos ellenőrzési, lebonyolítási, illetve egyéb, a kapcsolattartással összefüggő feladatokat az IHM megbízásából közreműködő szervezetként eljáró IT Információs Társadalom Kht. (postacím: 1410 Budapest, Pf.: 114.), illetve az IHM által megbízott esetleges egyéb közreműködő szervezet bonyolítja.